12. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 336 της 15/29 Μαΐου 1975 (ΦΕΚ Α' 99) Περί του εμβλήματος, της σφραγίδος του Πανεπιστημίου Πατρών και του επισήμου ενδύματος των επιτίμων, ομοτίμων και τακτικών καθηγητών αυτού, ως των τελετών, καθ' ας θα φέρηται τούτο. Έχοντες υπόψει: 1)τας διατάξεις των άρθρων: α)8 του Ν.Δ. 4425/64 «περί ιδρύσεως Πανεπιστημίου εν Πάτραις», β)1 του Ν.Δ. 62/1974 «περί των Πανεπιστημιακών Αρχών», γ)27 του Α.Ν. 2527/1940 «περί μεταρρυθμίσεως και συμπληρώσεως διατάξεών τινων της Πανεπιστημιακής Νομοθεσίας» (ΦΕΚ 272 τ.Α.), δ)2 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)τας υπ' αριθ. 9101/73/1967 (ΦΕΚ 78 Β') και ΓΥΣ 1280/1967 (ΦΕΚ 345 Β') αποφάσεις του Πρωθυπουργού, 3)την γνώμην της Συγκλήτου (συνεδρία: 7-11-1974) του Πανεπιστημίου Πατρών και 4)την υπ' αριθ. 146/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρ.1.-1.Το Πανεπιστήμιον Πατρών έχει ως έμβλημα τον Πρωτόκλητον Απόστολον Ανδρέαν επί σταυρού σχήματος Χ κρατούντα εις την δεξιάν χείρα πάπυρον και δια της αριστέρας το άνω μέρος του σταυρού. 2.Άπαντα τα έντυπα αλληλογραφίας ως και αι εκδόσεις του Πανεπιστημίου φέρουν το εν τη προηγουμένη παραγράφω έμβλημα. Άρθρ.2.-Το Πανεπιστήμιον έχει μεγάλην και μικράν σφραγίδα διαμέτρου εξήκοντα και τεσσαράκοντα χιλιοστών του μέτρου αντιστοίχως εχούσας το εν τω προηγουμένω άρθρω περιγραφόμενον και περιγεγραμμένας τας λέξεις «ΠΑΝΕΠΙΣΤΗΜΙΟΝ ΠΑΤΡΩΝ 1964». Άρθρ.3.-1.Το καθιερούμενον επίσημον ένδυμα (τήβεννος) των επιτίμων, ομοτίμων και τακτικών καθηγητών του Πανεπιστημίου Πατρών είναι ποδήρης χιτών εκ μέλανος υφάσματος, μετά χειρίδων και ζώνης κλειόμενος δια πορπών εις το μέσον του προσθίου μέρους. Τα δύο εμπρόσθια μέρη του ενδύματος απολήγουν καθ' όλον το μήκος των εις λωρίδα υφάσματος του καθοριζομένου χρώματος, δι' εκάστην Σχολήν. Αι λωρίδες αύται έχουν εκατέρωθεν κέντημα χρυσούν, η δε ζώνη κλείει δι' επιχρύσης πόρπης, φερούσης το έμβλημα του Πανεπιστημίου. Ο χιτών ούτος φέρει χειρίδας αι οποίαι κατά το μήκος των εις το κέντρον έχουν διάκοσμον του χρώματος εκάστης Σχολής μετά κεντήματος του αυτού τύπου. Τα καθιερωθέντα δι' εκάστην Σχολήν χρώματα είναι τα εξής : α)Φυσικομαθηματική Σχολή, πράσινον. β)Πολυτεχνική Σχολή, φαιόν. 2.Μετά της τηβέννου φέρεται πίλος μέλανος χρώματος κατασκευασμένος εξ υφάσματος ομοίου προς το της τηβέννου, προσομοιάζων τω καλύμματι βυζαντινών αρχόντων φέρων γύρωθεν και εις το κάτω μέρος χρυσόχρουν κέντημα. Άρθρ.4.-1.Το εν άρθρ. 3 του παρόντος καθοριζόμενον επίσημον ένδυμα θα φέρηται υπό των επιτίμων, ομοτίμων και τακτικών καθηγητών κατά τας εξής Πανεπιστημιακάς και Εθνικάς εορτάς, εντός του  Πανεπιστημίου. α)Την 30ην Ιανουαρίου, εορτή των Τριών Ιεραρχών. β)Την 25ην Μαρτίου. γ)Την 28ην Οκτωβρίου. δ)Την 30ην Νοεμβρίου καθ' ην ο Πρύτανις ποιείται τον εισβατήριον λόγον και έκθεσιν των πεπραγμένων του παρελθόντος πανεπιστημιακού έτους. ε)Την ημέραν της επισήμου εισόδου των πρωτοετών φοιτητών και της ορκωμοσίας αυτών. ς)Κατά την καθομολόγησιν των πτυχιούχων. ζ)Κατά την ανακήρυξιν των διδακτόρων. η)Κατά την ανακήρυξιν των επιτίμων διδακτόρων. Εκτός δε του Πανεπιστημίου υπό των εκπροσωπούντων το Πανεπιστήμιον εις τελετάς τελουμένας εν τω Εξωτερικώ. 2.Η Πανεπιστημιακή Σύγκλητος δύναται δι' αποφάσεώς της να ορίση καθι άλλας τελετάς, καθ' ας οι Καθηγηταί θα φέρωσι το επίσημον ένδυμα εντός και εκτός του Πανεπιστημίου. 3.Ο Πρύτανις του Πανεπιστημίου ομού μετά του δια του παρόντος καθοριζομένου επισήμου ενδύματος φέρει κρεμάμενον επί περιδερείου το έμβλημα του Πανεπιστημίου, ελλειπτικού σχήματος, με άξονα εκατόν και ογδοήκοντα χιλιοστών επίχρυσον έχον περιγεγραμμένας δια Βυζαντινών γραμμάτων τας λέξεις «ΠΑΝΕΠΙΣΤΗΜΙΟΝ ΠΑΤΡΩΝ». 4.Οι Κοσμήτορες των Σχολών ομοίως θα φέρωσιν ομού μετά του επισήμου ενδύματος το δι' εκάστην Σχολήν ορισθησόμενον επίχρυσον έμβλημα ελλειπτικού σχήματος με άξονα εξήκοντα και ογδοήκοντα χιλιοστών έχον περιγεγραμμένον το όνομα της Σχολής ταύτης. 5.Οι καθηγηταί του Πανεπιστημίου δύνανται να φέρωσι το εν τω άρθρ. 1 του παρόντος περιγραφόμενον επίχρυστον έμβλημα του Πανεπιστημίου διαστάσεων δεκάπεντε χιλιοστών επί δέκα χιλιοστών του μέτρου.